जाधव को पाकिस्तान ने मार्च 2016 में जासूसी के आरोप में गिरफ्तार कर लिया था, जिसके बाद वहां के मिलिट्री कोर्ट ने जाधव के खिलाफ मौत की सजा का फरमान सुनाया था। हालांकि, भारत की कोशिशों के बाद इंटरनेशनल कोर्ट ऑफ जस्टिस ने जाधव के मौत की सजा पर रोक लगा दी है। शीशे के आर पार वाली इस नापाक मुलाकात को लेकर पाकिस्तान सरकार जिन्ना के जन्म दिन पर इसे मानवीय कदम बताकर कई अलग-अलग मायने निकालकर अपनी छवि चमकाने में जुटी है।